gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9093, del 26-05-2021 (2021/4321)

Notificació de la sentència dictada en el judici verbal número 923/2020.
------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4321


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 923/2020. [2021/4321]  
Procediment: judici verbal (250.2) [\*vrb] - 000923/2020-C.  
  
De: Allianz Segurs, SA.  
Procuradora: Amanda Tormo Moratalla.  
Contra: Mikhail Antonov.  
Procurador/a: -   
  
En aquest procediment seguit a instàncies d'Allianz Assegurances, SA, contra Mikhail Antonov, NIE \*\*\*\*9779\*, s'ha dictat la \*Sentència número 41/2021, de 26 de març de 2021:  
  
Procediment: verbal 923/2020.  
Resolució dictada: Sentència número 41/2021, de 26 de març de 2021.  
Jutjat on els interessats poden tindre coneixement del contingut íntegre de la resolució:  
Jutjat de Primera Instància número 2 de Benidorm (Alacant), passeig dels Tolls, s/n  
03320, Benidorm (Alacant).  
Recurs que s'hi pot interposar: recurs d'apel·lació davant d'aquest jutjat, dins del termini de 20 dies comptador a partir de l'endemà de la notificació, recurs de què coneixerà l'Audiència Provincial d'Alacant, amb els depòsits previs corresponents.  
I, atés que és desconeix el parador del demandat, Mikhail Antonov, NIE \*\*\*\*9779\*, expedisc aquest edicte perquè li valga de notificació en deguda forma, d'acord amb el que preveu la Instrucció 6/2012, de la Secretària General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
De conformitat amb el que disposa la Llei orgànica 15/1999, de 13 desembre, de protecció de dades de caràcter personal, i altra legislació vigent en la matèria, els dades contingudes en aquesta resolució/comunicació/compareixença són confidencials, per la qual cosa en queda prohibida la transmissió o comunicació pública per qualsevol mitjà o procediment; aquestes han de ser tractades exclusivament per als finalitats pròpies de l'Administració de justícia.  
  
Benidorm, 22 d'abril de 2021.- La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 9051, del 30-03-2021 (2021/3195)

CORRECCIÓ d'errades del Decret 10/2021, de 22 de gener, del Consell, d'aprovació del Reglament regulador de l'allotjament turístic a la Comunitat Valenciana.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/01/22/10/corrigendum/93596185/dof/vci/html**

### Dades del document

Número de DOGV
:   9051

Data del DOGV
:   30-03-2021

Secció del DOGV
:   I. DISPOSICIONS GENERALS

Número del document
:   2021/3195


Data del document
:   30-03-2021

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * turisme estranger
    * agència de viatges
    * legislació
    * turisme rural
    * política de turisme

CORRECCIÓ d'errades del Decret 10/2021, de 22 de gener, del Consell, d'aprovació del Reglament regulador de l'allotjament turístic a la Comunitat Valenciana. [2021/3195]  
Advertides errades en el decret de referència, publicat en el Diari Oficial de la Generalitat Valenciana número 9015, de 08.02.2021 procedeix, en ambdues versions, la seua correcció en els termes següents:  
  
En l'annex I «Sistema de classificació d'hotels i hotels-apartament», en el comentari del criteri 33 (pàg. 6152-6153),  
On diu:  
«Perquè puga considerar-se doble amb saló aquest ha de tindre una superfície mínima de 10 m² si és independent. Si està integrat amb el dormitori, la superfície total serà la suma de la superfície d'habitació indicada en l'ítem 32 més 10 m². En 4\* i 5\* és obligatori disposar d'una unitat. Si la doble amb saló forma, juntament amb una altra habitació, una unitat de suite, puntuarà exclusivament en l'apartat 34»;  
Ha de dir:  
«Perquè puga considerar-se doble amb saló aquest ha de tindre una superfície mínima de 10 m² si és independent. Si està integrat amb el dormitori, la superfície total serà la suma de la superfície d'habitació indicada en l'ítem 30 més 10 m². En 4\* i 5\* és obligatori disposar d'una unitat. Si la doble amb saló forma, juntament amb una altra habitació, una unitat de suite, puntuarà exclusivament en l'apartat 34».  
  
  
En l'annex I «Sistema de classificació d'hotels i hotels-apartament», en el comentari del criteri 42 (pàg. 6153),  
On diu:  
«Ha de ser llavable, transpirable i antiàcars. S'entén excloent del 41»;  
Ha de dir:  
«Ha de ser llavable, transpirable i antiàcars».


Còpia Permalink ELI
Diari Oficial de la Generalitat Valenciana


Sumari del DOGV 9169, del 08-09-2021 (2021/8983)

Extracte de la Resolució de 3 de setembre de 2021, de la vicerectora d'Estudiants i Compromís Social, de la Universitat Jaume I de Castelló, per la qual es convoca una beca de col·laboració per a la recopilació de documentació relacionada amb l'arquitectura circular (càtedra Arquitectura Circular).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8983


Data del document
:   03-09-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 3 de setembre de 2021, de la vicerectora d'Estudiants i Compromís Social, de la Universitat Jaume I de Castelló, per la qual es convoca una beca de col·laboració per a la recopilació de documentació relacionada amb l'arquitectura circular (càtedra Arquitectura Circular). [2021/8983]  
BDNS (identif.): 582256.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/582256)  
  
Primer. Persones beneficiàries  
Ser estudiantat del grau en Arquitectura Tècnica  
  
Segon. Finalitat  
a) Afavorir l'adquisició de coneixements en aspectes relacionats amb l'arquitectura circular.  
b) Afavorir l'adquisició d'habilitats i destreses de treball en equip.  
  
c) Conèixer l'organització d'activitats de documentació, recerca, difusió dels conceptes de l'economia circular aplicats a l'arquitectura i construcció.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=41454&pCategoria=4&pSubCategoria=28  
  
Quart. Dotació econòmica  
450 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 3 de setembre de 2021.- La vicerectora d'Estudiantat i Compromís Social: María Inmaculada Rodríguez Moya.
Diari Oficial de la Generalitat Valenciana


Sumari del DOGV 9087, del 19-05-2021 (2021/4420)

Notificació de la sentència dictada en el procediment ordinari número 215/2017.
-------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4420


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment ordinari número 215/2017. [2021/4420]  
NIG: 03028-72-9-5969-7878615  
Procediment ordinari [ORD] - 000215/2017-  
D'Hidraqua Gestión Integral de Aguas de Levante, i Comunitat Propietaris Eurotennis Club Costa Blanca  
Procuradors: Fernando Antonio Fernández Arroyo i Vicenta María Sellés Mingot   
Contra: Cala Marsal, SA.  
En el procediment de referència s'ha dictat la resolució literal següent:  
  
Sentència número 000206/2020  
Jutgessa que la dicta: Consuelo Maria Martínez Molina  
Lloc: la Vila Joiosa   
Data: un de desembre de dos mil vint  
Vistos per Consuelo Martínez Molina, jutgessa de primera instància del Jutjat de Primera Instància i Instrucció número 2 d'aquest partit les presents actuacions de judici ordinari número 215/2017 promoguts per CP. Eurotennis Club Costa Blanca representada per la procuradora Sellés Mingot, contra Cala Marsal, SA, en rebel·lia, sobre reclamació de quantitat.  
  
«Dispositiva  
Estime íntegrament la demanda interposada per la procuradora Sellés Mingot, en nom i representació de CP. Eurotennis Club Costa Blanca, contra Cala Marsal, SA, i condemne la demandada a pagar a l'actora la suma de 516.983,06 euros més interessos conforme amb el fonament de dret segon i costes.  
Manera d'impugnació: mitjançant recurs d'apel·lació davant l'Audiència Provincial d'Alacant (article 455 LECn).  
El recurs es prepararà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació, limitat a citar la resolució apel·lada, en què es manifestarà la voluntat de recórrer, amb expressió dels pronunciaments que impugna (article 457.2 LECn).  
Aquesta és la meua sentència, ho pronuncie, mane i signe.»  
  
I a conseqüència de l'ignorat parador de Cala Marsal, SA, s'estén aquest edicte perquè servisca de cèdula de notificació.  
  
La Vila Joiosa, 22 d'abril de 2021.- La lletrada de l'Administració de justícia: Natalia Bienvenida Botella Herranz.
Diari Oficial de la Generalitat Valenciana


Sumari del DOGV 9111, del 21-06-2021 (2021/6249)

Notificació de la sentència dictada en el judici verbal número 183/2020.
------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6249


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 183/2020. [2021/6249]  
N.I.G.:46553-42-1- 7674-7851696  
Procediment: judici verbal (250.2) [VRB] - 000183/2020 € 3  
De: Younited Sucursal España  
Procurador: Joaquín Jañez Ramos  
Contra: Cosmin Adrian Lucaci Tiubeica  
  
En les actuacions de judici verbal (250.2) [VRB] - 000183/2020 seguit a instàncies de Younited Sucursal España, contra Cosmin Adrian Lucaci Tiubeica, s'ha dictat una sentència, que té l'encapçalament i la part dispositiva, literalment, com diu a continuació:  
Sentència 75/2021  
València, 11 de març de 2021.  
David Gericó Sobrevela, magistrat-jutge del Jutjat de Primera Instància número 22 de València i el seu partit judicial, he vist aquestes actuacions de judici verbal (250.2) [VRB] 000183/2020, seguides a instàncies del procurador dels tribunals Joaquín Jañez Ramos, en nom i representació de Younited Sucursal España contra Cosmin Adrian Lucaci Tiubeica, les actuacions de la qual versen sobre els següents,  
  
«Dispositiva  
Estime el substancial la demanda interposada en nom de Younited Sucursal España, SA, condemne Cosmin Adrian Lucaci Tiubeica a pagar a l'actora la quantitat de 2.653,90 euros més interessos i les costes.  
Aquesta resolució és ferma i no es pot interposar cap recurs en contra. (article. 455.1 de la Llei d'enjudiciament civil).  
Aquesta és la meua sentència, que pronuncie, mane i signe.»  
  
I atés que aquest demandat, Cosmin Adrian Lucaci Tiubeica, es troba en parador ignorat, expedisc aquest edicte perquè li valga de notificació en forma.  
  
 València, 11 de març de 2021.- La lletrada de l'Administració de justícia: María Dolores Crespíns Jiménez.
Diari Oficial de la Generalitat Valenciana


Sumari del DOGV 9097, del 01-06-2021 (2021/5345)

Informació pública de la aprovació inicial del pressupost general per a l'exercici 2021.
----------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5345


Organisme emissor
:   Consorci de Les Comarques Centrals Valencianes

Tipus de document
:   Anunci

Informació pública de la aprovació inicial del pressupost general per a l'exercici 2021. [2021/5345]  
La Junta General del Consorci de les Comarques Centrals Valencianes, en la sessió que va tindre lloc el dia 11 de maig de 2021, va aprovar inicialment el pressupost general del Consorci de les Comarques Centrals Valencianes per a l'exercici 2021, en els termes que consten a l'avantprojecte, i aprovà, per tant, la proposta d'aportacions dels seus membres en els termes que consten a la proposta.  
Cosa que es fa pública pel termini de 15 dies comptadors des de l'endemà de la publicació d'aquest anunci, d'acord amb el que estableix l'article 169.1 de l'RDL 2/2004, de 5 de març, als efectes que els interessats puguen examinar l'expedient i presentar les reclamacions que creguen convenients; s'entendrà definitivament aprovat en el cas que no se'n presente cap dins del termini establert.  
  
En el cas que, una vegada finalitzat el termini d'exposició, no s'hi haja presentat cap reclamació, se n'elevarà automàticament a definitiva l'aprovació, sense necessitat d'un nou acord, i es publicarà per capítols.  
  
  
Ontinyent, 14 de maig de 2021.- El president del CCV: Roberto Granero Martín.
Diari Oficial de la Generalitat Valenciana


Sumari del DOGV 9151, del 16-08-2021 (2021/8612)

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 3 del programa 121.20, Alta direcció i serveis generals, de Presidència de la Generalitat, per import de 20.000 euros. Expedient 05.013/21-112.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9151

Data del DOGV
:   16-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8612


Data del document
:   29-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 3 del programa 121.20, Alta direcció i serveis generals, de Presidència de la Generalitat, per import de 20.000 euros. Expedient 05.013/21-112. [2021/8612]  
Per mitjà de resolucions de 19 de febrer i 21 de maig de 2021, de la Direcció General de Funció Pública, es reconeix el dret de diverses funcionàries al cobrament de les diferències retributives deixades de percebre per l'aplicació de la Resolució de 27 de febrer de 2012, amb els seus interessos legals, en compliment de les sentències núm. 506/20, de 17 de desembre (PA núm. 295/2020), i núm. 222/21, de 3 de març (PA núm. 184/2020).  
Amb la finalitat de pagar els interessos per a complir les sentències, la Presidència de la Generalitat planteja la necessitat d'incrementar el capítol 3 del programa 121.20, Alta direcció i serveis generals, per import de 20.000 euros, mitjançant la transferència de disponibilitats existents en el capítol 2 del mateix programa.  
  
A aquest efecte, i d'acord amb el que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 33.31.38.593.74.2 per import de 20.000 euros.  
  
Segon  
Autoritzar un augment de crèdit en l'aplicació 50.03.69.815.55.5 per import 20.000 euros.  
  
València, 29 de juliol de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9181, del 24-09-2021 (2021/9231)

Convocatòria per a la provisió en propietat d'una plaça de psicòleg o psicòloga i obertura de termini de presentación de sol·licituds.
--------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9231


Data del document
:   07-09-2021

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * concurs administratiu

Convocatòria per a la provisió en propietat d'una plaça de psicòleg o psicòloga i obertura de termini de presentación de sol·licituds. [2021/9231]  
En el Butlletí Oficial de la Província de Castelló número 143, de 28 de novembre de 2020, s'han publicat les bases que han de regir la convocatòria per a cobrir en propietat una plaça de psicòleg o psicòloga, pertanyent a l'escala d'administració especial, subescala tècnica i classe Superior, mitjançant el sistema de concurs oposició, per torn lliure.  
  
Aquestes bases van ser rectificades en els termes publicats en el Butlletí Oficial de la Província de Castelló número 49, de 24 d'abril de 2021.  
En data 21 de maig de 2021, en el Boletín Oficial del Estado número 121 es publica un extracte de la convocatòria.  
De conformitat amb la base cinquena de les que regeixen la convocatòria, el termini de presentació de sol·licituds serà de vint dies hàbils a comptar de l'endemà de la publicació en el Diari Oficial de la Generalitat Valenciana.  
Els successius anuncis referents a aquesta convocatòria, quan siguen procedents de conformitat amb les bases, es faran públics en el Butlletí Oficial de la Província de Castelló i al tauler d'edictes municipal.  
  
Almassora, 7 de setembre de 2021.- L'alcaldessa: Mercedes Gali Alfonso.
Diari Oficial de la Generalitat Valenciana


Sumari del DOGV 9187, del 04-10-2021 (2021/9837)

Extracte de la Resolució del 28 de setembre de 2021, de la vicerectora d'Estudiantat i Compromís Social de la Universitat Jaume I, per la qual es convoca la beca de col·laboració amb el CENT en projectes d'avaluació i formació relacionats amb l'impuls digital de la Universitat Jaume I.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9837


Data del document
:   28-09-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 28 de setembre de 2021, de la vicerectora d'Estudiantat i Compromís Social de la Universitat Jaume I, per la qual es convoca la beca de col·laboració amb el CENT en projectes d'avaluació i formació relacionats amb l'impuls digital de la Universitat Jaume I. [2021/9837]  
BDNS (identif.): 585753.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/585753)  
  
Primer. Beneficiari  
Cursar o haver cursat estudis de les titulacions en Comunicació Audiovisual, Periodisme, Publicitat i Relacions Públiques, mestre o mestra (qualsevol especialitat) o Psicopedagogia i estar matriculat o matriculada en l'UJI.  
  
Segon. Finalitat  
Desenvolupar coneixements i habilitats sobre disseny de processos d'avaluació i millora de les competències digitals dels diversos col·lectius de la comunitat universitària i de la mateixa institució.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=42341&pCategoria=4&pSubCategoria=28  
  
Quart. Dotació econòmica  
330 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 28 de setembre de 2021. La vicerectora d'Estudiantat i Compromís Social: María Inmaculada Rodríguez Moya.
Diari Oficial de la Generalitat Valenciana


Sumari del DOGV 9241, del 23-12-2021 (2021/12377)

Informació pública de la suspensió de llicències d'edificació d'ús residencial en el barri del Raval.
-----------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12249


Data del document
:   10-12-2021

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * administració local
    * pla d'urbanisme

Informació pública de la suspensió de llicències d'edificació d'ús residencial en el barri del Raval. [2021/12597]  
  
El Ple de l'Ajuntament d'Algemesí, en sessió ordinària celebrada el 29.11.2021, ha acordat la suspensió de l'atorgament de llicències d'edificació de nova planta per a ús residencial i d'augment del nombre de plantes en edificis d'ús dominant residencial en el barri del Raval del nucli urbà d'Algemesí. Aquesta suspensió afecta les illes cadastrals 09168, 08506, 09273, 09645, 09434, 08012, 08579, 08022, 08669, 07722, 07106, 08340, 08852, 08996, 08368, 07817, 07048, 05906 i 05688.  
La suspensió tindrà una durada màxima de dos anys, que quedarà automàticament interromput, amb alçament de la mesura, en cas que en el termini d'un any des de l'adopció, no s'haja sotmés a exposició pública la proposta de modificació del Pla general d'ordenació urbana.  
  
  
Algemesí, 10 de desembre de 2021.- L'alcaldessa: Marta Trenzano Rubio.